ઈએમઈ બટાલિયન જોધપુર અને ઉધમપુરમાં ફરજ બજાવીને હાલ નિવૃત્ત જીવન ગાળી રહેલા બે મિત્રો આર્મીમેન બાબુભાઈ પટેલ અને રામજીભાઈ પટેલ તેમની વ્યથા ઠાલવતાં કહે છે,”અમારા ગામમાં ૮૦ ટકા પરિવારમાં કોઈ ને કોઈ વ્યક્તિ દેશની સેનામાં છે. અમારું ગામ ૭૦૦થી વધુ સૈનિકો દેશસેવામાં આપતું હોવા છતાં અહીં આર્મીની કેન્ટીન નથી. દસ વર્ષ અગાઉ વિજયનગરમાં દર મહિને આર્મી કેન્ટીન આવતી હતી. જે બંધ કરી દેવાતા આજે અમારા ગામના તમામ આર્મીમેનોએ જરૂરી વસ્તુઓ માટે દર મહિને ફરજિયાત અમદાવાદ આર્મીકેમ્પ અથવા નાના ચિલોડા સ્ટેશન હેડ ક્વાટર્સનો ધક્કો ખાવો પડે છે.